Държавен вестник, бр. 83, 2022 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  83
стоманена конструкция (профили, ламарини, 
механични съединителни средства, антикоро-
зионна защита (АКЗ), заваръчни консумати-
ви, съставни продукти и др.) трябва да са с 
характеристики, чиито показатели отговарят 
на националните изисквания за влагане на 
строителните продукти в строежите съгласно 
Наредба № РД-02-20-1 от 2015 г.; 
4. осигуряват здравословни и безопасни 
условия на труд в съответствие със Закона 
за здравословни и безопасни условия на труд, 
Наредба № 2 от 2004 г. за минималните изиск­
вания за здравословни и безопасни условия на 
труд при извършване на строителни и мон-
тажни работи (ДВ, бр. 37 от 2004 г.), Наредба 
№ 7 от 1999 г. за минималните изисквания 
за здравословни и безопасни условия на труд 
на работните места и при използване на 
работното оборудване (ДВ, бр. 8 от 1999 г.), 
както и приложимите наредби, издадени на 
основание на Закона за здравословни и без-
опасни условия на труд.
Чл. 4. Монтажът на стоманени конструк-
ции се извършва от строители, които отговарят 
на изискванията на Закона за Камарата на 
строителите (ЗКС) и са вписани в Централ-
ния професионален регистър на строителя за 
съответната категория и група на строежа.
Чл. 5. (1) Строителните и монтажните 
работи при изпълнението на стоманени кон-
струкции се документират съгласно Наредба 
№ 3 от 2003 г. за съставяне на актове и прото-
коли по време на строителството (ДВ, бр. 72 
от 2003 г.) (Наредба № 3 от 2003 г.). 
(2) Актовете и протоколите се съставят от 
участниците в строителството, определени в 
ЗУТ по реда на Наредба № 3 от 2003 г.
Раздел II 
Основни изисквания към проектната докумен-
тация (спецификация). Методика за опреде-
ляне клас на изпълнение. Контрол съобразно 
предписанията на инвестиционния проект
Чл. 6. (1) Проектната документация се 
разработва от проектанта във фаза технически 
проект и/или работен проект съгласно Наред-
ба № 4 от 2001 г. за обхвата и съдържанието 
на инвестиционните проекти (ДВ, бр. 51 от 
2001 г.) (Наредба № 4 от 2001 г.). В проектната 
документация проектантът дефинира всички 
специфични, но непротиворечащи на БДС EN 
1090-2 изисквания към конкретната стоманена 
конструкция или специфични части от нея 
(елемент или детайл).
(2) Спецификацията на стоманената кон-
струкция представлява техническо и детайлно 
надграждане на проектната документация за 
нуждите на производството и монтажа. Тя се 
разработва или от проектанта, или от друг 
избран от възложителя, но винаги следва 
проектното решение от техническия проект 
и се съгласува от проектанта. 
(3) Спецификацията на стоманената кон-
струкция за производство в заводски условия 
се предоставя на производителя преди сключ-
ване на договор и включва:
1. производствени чертежи, спецификации 
на ламарини, спецификация на профили, 
спецификация на болтове и други влагани 
компоненти, актуализирани монтажни схеми 
и монтажни възли с актуализирани монтажни 
марки;
2. клас на изпълнение, качество и коли-
чество на влаганите елементи и материали; 
3. начина на подготовка на повърхностите 
и критериите към АКЗ; 
4. изисквания към вид и честота на извърш-
вани инспекции в предприятието производител 
на стоманени елементи;
5. допълнителни изисквания, наложени от 
специфичните условия на конкретния инвес-
тиционен проект, които могат да допълват и 
надграждат критериите, залегнали в БДС EN 
1090-2, без да им противоречат.
Чл. 7. (1) Договорът за изпълнение може 
да определя изисквания към изпълнението 
на стоманени елементи съгласно БДС EN 
1090-2, както и допълнителни, които не про-
тиворечат на стандарта: по отношение на 
вида и честотата на извършваните инспекции 
в предприятието, на документи, доказващи 
произход на влаганите материали, изпълне-
ние на технологични операции и процеси, 
подготовка на повърхности и полагане на 
АКЗ, провеждане на пробни монтажи и др.
(2) Допълнителните изисквания по ал. 1 
се представят на производителите на стома-
нени елементи преди сключване на договор 
за производство.
Чл. 8. (1) В зависимост от критерии, свър-
зани с експлоатационни и производствени 
фактори, както и от възможни икономически 
или екологични последствия от повреждане 
или разрушаване на строежа, за стомане-
ните конструкции се определя клас на из-
пълнение (EXC – класовете на изпълнение 
на стоманените конструкции, проектирани 
по европейската система за проектиране на 
строителни конструкции, или КИ – класовете 
на изпълнение на стоманените конструк-
ции, проектирани по НПСК 1987 и/или по 
НПСКТП 1990).
(2) Класът на изпълнение е интегрална 
характеристика за набор от изисквания, спе-
цифицирани към производството, монтажа 
и контрола на цялата конструкция или на 
отделен неин елемент и/или детайл.
Чл. 9. (1) Класът на изпълнение се определя 
от проектанта в проектната документация. 
(2) В случаите, когато не е определен от 
проектанта, но е различен от EXC2, съгласно 
таблица 1, класът на изпълнение се определя